open-index/open-wikipedia-markdown huggingface dataset:
ภาษากรูวี

**ภาษากรูวี** (Groovy) เป็นภาษาโปรแกรมเชิงวัตถุสำหรับแพลตฟอร์มจาวาอันหนึ่ง นอกเหนือจากภาษาจาวา เราอาจมองกรูวีเป็นเหมือนภาษาสคริปต์สำหรับแพลตฟอร์มจาวาก็ได้ เนื่องจากมันมีคุณลักษณะหลายอย่างเหมือนกับภาษาสคริปต์อย่าง ไพทอน (Python) รูบี้ (Ruby) เพิร์ล (Perl) และ สมอลทอล์ค (Smalltalk). ในบางบริบท, เราจะใช้ชื่อ JSR 241 เพื่อเรียกภาษากรูวี

โปรแกรมที่เขียนด้วยภาษากรูวี จะถูกคอมไพล์ เป็นจาวาไบต์โค้ด ซึ่งสามารถใช้งานได้บนจาวาเวอร์ชวลแมชีน (JVM) ปกติ

กรูวี 1.0 ได้รับการเผยแพร่ในวันที่ 2 มกราคม ค.ศ. 2007 จากนั้นจึงเผยแพร่กรูวี 2.0 ในเดือนกรกฎาคม ค.ศ. 2012 โดยรุ่นอัปเดตครั้งใหญ่ครั้งล่าสุดคือรุ่น 2.4 ภายใต้การสนับสนุนของ Pivotal Software ที่สิ้นสุดลงในเดือนมีนาคม ค.ศ. 2015

## คุณลักษณะของภาษา
ภาษากรูวีมีคุณลักษณะหลายประการที่ไม่พบในภาษาจาวามาตรฐาน:
* static typing และ dynamic typing
* วากยสัมพันธ์สำหรับ list, map, array, และ regular expression
* closure
* operator overloading

### เปรียบเทียบความสัมพันธ์
ตัวอย่างต่อไปนี้จะเปรียบเทียบภาษากรูวีกับภาษาจาวา:

**จาวามาตรฐาน (Java 5 และสูงกว่า) **
 class Filter {
     public static void main (String[] args) {
         List list = Arrays.asList ("Rod", "Carlos", "Chris") ;
         List shorts = new ArrayList () ;
         for (String item : list) {
             if (item.length () 
       
          
          
       
       
          
          
       
    

## ดูเพิ่ม
* Grails
* Boo - ภาษาโปรแกรมที่มีจุดประสงค์เหมือนกัน แต่ใช้งานบน Common Language Runtime (CLI)
* JRuby - ภาษารูบี้บนแพลตฟอร์มจาวา
* Jython - ภาษาไพทอนบนแพลตฟอร์มจาวา
* BeanShell - ตัวแปลภาษาขนาดเล็กสำหรับโค้ดจาวา

## อ้างอิง

### ข้อมูล

* 
* 
* 
* 

## แหล่งข้อมูลอื่น
* 
* 

หมวดหมู่:ภาษาสคริปต์
หมวดหมู่:ภาษาโปรแกรมเชิงวัตถุ
หมวดหมู่:ตระกูลภาษาจาวา
หมวดหมู่:คำร้องเสนอข้อกำหนดชุมชนจาวา
หมวดหมู่:ภาษาโปรแกรมในจาวาเวอร์ชวลแมชีน
ปิโกโบลิบาร์

ปิโกโบลิบาร์|thumb|250px|right
**ปิโกโบลิบาร์** () ตั้งอยู่ในรัฐเมริดา ทางตะวันตกของประเทศเวเนซุเอลาเป็นส่วนปลายของเทือกเขาแอนดีส มีความสูง 4,978 เมตร และเป็นยอดเขาที่สูงที่สุดในประเทศเวเนซุเอลา บนยอดเขามีหิมะปกคลุมตลอดปี และมีธารน้ำแข็งขนาดเล็ก 3 แห่ง ซึ่งสามารถขึ้นเขาได้โดยมีรถกระเช้าขึ้นเขาจากเมืองเมริดา ซึ่งเป็นรถกระเช้าไต่เขาที่สูงที่สุดในโลก ยอดเขานี้ได้ชื่อมาจากซิมอน โบลิบาร์ นักปฏิวัติผู้ปลดปล่อยอเมริกาใต้

## อ้างอิง

หมวดหมู่:ภูเขาในประเทศเวเนซุเอลา
หมวดหมู่:เทือกเขาแอนดีส
หมวดหมู่:จุดสูงสุดของประเทศ
ถ้ำกุฟร์ ฌ็อง-แบร์นาร์

**ถ้ำกุฟร์ ฌ็อง-แบร์นาร์** () ชื่อถ้ำตั้งตามผู้ค้นพบ ตั้งอยู่บริเวณเชิงเทือกเขาแอลป์ ทางใต้ของทะเลสาบเจนีวา ประเทศฝรั่งเศส ถูกค้นพบเมื่อปี ค.ศ. 1959 จัดได้ว่าเป็นถ้ำที่ลึกที่สุดในโลก คาดกันว่าลึก 2,264 เมตร วัดจากระดับน้ำทะเล 

หมวดหมู่:ถ้ำในประเทศฝรั่งเศส
หมวดหมู่:สถานที่ท่องเที่ยวในประเทศฝรั่งเศส
เขาโอโฆสเดลซาลาโด

thumb|250px|เขาโอโฆสเดลซาลาโด|right
**เขาโอโฆสเดลซาลาโด**  () ตั้งอยู่ในเทือกเขาแอนดีสบริเวณพรมแดนระหว่างประเทศชิลีกับประเทศอาร์เจนตินา เป็นภูเขาไฟที่สูงเป็นอันดับสองในเทือกเขาแอนดีสและสูงที่สุดในประเทศชิลี มีความสูง 6,893 เมตร และเป็นภูเขาไฟที่ยังปะทุอยู่ ตั้งอยู่ห่างจากเขาอากองกากัวไปทางเหนือ 600 กิโลเมตร

โอโฆสเดลซาลาโด
โอโฆสเดลซาลาโด
โอโฆสเดลซาลาโด
โอโฆสเดลซาลาโด
ยูไยยาโก
ยูไยยาโก
หมวดหมู่:จุดสูงสุดของประเทศ
ทะเลสาบวอลตา

ทะเลสาบวอลตา|thumb|250px|right
**ทะเลสาบวอลตา** () ตั้งอยู่ในประเทศกานา เป็นหนึ่งในทะเลสาบที่มนุษย์สร้างขึ้นที่ใหญ่ที่สุดในโลก มีพื้นที่ 8,502 ตารางกิโลเมตร มีความยาวจากเหนือเขื่อนขึ้นไปเป็นระยะทางกว่า 520 กิโลเมตร ทะเลสาบวอลตาเกิดจากการสร้างเขื่อนอะโกซัมโบ กั้นแม่น้ำวอลตา

วอลตา
หมวดหมู่:ประเทศกานา
รางวัลความสำเร็จสูงสุดด้านการพัฒนามนุษย์

**รางวัลความสำเร็จสูงสุดด้านการพัฒนามนุษย์** () เป็นรางวัลเกียรติยศด้านการพัฒนาของโครงการพัฒนาแห่งสหประชาชาติ โดยจะมอบแก่ National Human Development Report ที่มีผลงานดีเด่นทุก 2 ปี ซึ่งแบ่งไว้เป็น 6 ประเภท โดยรางวัลเกียรติยศที่ได้ทูลเกล้าฯ ถวายพระบาทสมเด็จพระเจ้าอยู่หัวฯ เป็นความคิดริเริ่มของสำนักเลขาธิการสหประชาชาติ ซึ่งเป็นกรณีพิเศษที่มอบแก่บุคคลอันเป็นรางวัลประเภท Life-long achievement ที่ริเริ่มขึ้นใหม่ โดยพระบาทสมเด็จพระเจ้าอยู่หัวฯ เป็นพระองค์แรกที่ได้รับรางวัลดังกล่าว

ตัวรางวัลเป็นรูปพานทรงกลมทำด้วยเงินบริสุทธิ์ ด้านในของพานขัดมันผิวเรียบ ส่วนด้านนอกผิวมีลักษณะเป็นคลื่นคล้ายสายน้ำ ตั้งอยู่บนฐานที่ทำจากไม้สัก มีแผ่นป้ายคำจารึกที่ฐานไม้มีข้อความว่า 'To His Majesty King Bhumibol Adulyadej in Recognition of Lifetime Achievement in Human Development May 2006' เพื่อเฉลิมพระเกียรติ เนื่องในวโรกาสที่ทรงครองสิริราชสมบัติครบ 60 ปี
โดยผู้คัดเลือกรูปแบบของรางวัลตั้งใจให้รางวัลเป็นรูปพานทรงกลม เพื่อสื่อความหมายถึงภาชนะที่สามารถใช้รองรับน้ำได้ เช่นเดียวกับผิวนอกของพาน ทำให้มองคล้ายสายน้ำ เนื่องจากเล็งเห็นว่าพระราชกรณียกิจด้านการพัฒนาของพระบาทสมเด็จพระเจ้าอยู่หัวฯ ส่วนมากเกี่ยวข้องกับน้ำและการจัดการทรัพยากรน้ำ เป็นประเด็นพื้นฐานที่สำคัญที่สุดประเด็นหนึ่งในการพัฒนา จึงสมควรแก่การยกย่องเฉลิมพระเกียรติในพระปรีชาสามารถในด้านนี้เป็นกรณีพิเศษ

## อ้างอิง

หมวดหมู่:สหประชาชาติ
С

**Es** (С, с) เป็นอักษรซีริลลิกตัวหนึ่ง ใช้แทนเสียง // เหมือน s ในภาษาอังกฤษ หรือ ซ ในภาษาไทย หรือเปลี่ยนเป็น // เมื่อสะกดด้วยสระที่เลื่อนเสียงไปทางเพดานแข็ง

อักษรตัวนี้มีพัฒนาการมาจากอักษรกรีก ซิกมา ที่มีรูปร่างคล้ายจันทร์เสี้ยวซึ่งมีใช้ในยุคกลาง เรียกว่า ลูเนตซิกมา (Ϲ, ϲ) อักษรนี้ยังมีลักษณะเหมือนอักษรละติน C แต่ไม่มีความเกี่ยวข้องกันแต่อย่างใด ชื่อเดิมของอักษรนี้คือ *slovo* และมีค่าของเลขซีริลลิกเท่ากับ 200

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
อุทยานแห่งชาติไซวาสวอมป์

**อุทยานแห่งชาติไซวาสวอมป์** ()  เป็นอุทยานขนาดเล็กที่สุดของเคนยา มีเนื้อที่ 1,199 ไร่ หรือ 1.91 ตร.กม. จัดตั้งเป็นอุทยานแห่งชาติขึ้นเมื่อปี ค.ศ. 1974 เพื่ออนุรักษ์ ละมั่งซิทาทุงกา และสัตว์ชนิดต่าง ๆ

ไซวาสวอมป์
ไซวาสวอมป์
ละอองดาว

**ละอองดาว** อาจหมายถึง
* *[[ละอองดาว (นวนิยาย)]]* นวนิยายของพนมเทียน
* *[[ละอองดาว (ภาพยนตร์)]]* ภาพยนตร์ที่สร้างจากนวนิยายชื่อเดียวกัน
* *[[ละอองดาว (ละครโทรทัศน์)]]* ละครโทรทัศน์ที่สร้างจากนวนิยายชื่อเดียวกัน
ปืนกลหนัก

thumb|250px|ปืนกลหนัก Browning M2HB หรือชื่อในราชการกองทัพไทยคือ ปืนกลหนักแบบ 93 (ปกน.93)

**ปืนกลหนัก** () เป็นปืนกลชนิดหนึ่งที่มีลักษณะต่างจากปืนกลเบา คือ มีขนาดและน้ำหนักของตัวปืนที่ใหญ่กว่ามาก มีอัตราการยิงสูง ส่วนใหญ่นิยมใช้สายกระสุน (Ammunition Belt) ในการบรรจุ บางรุ่นจำเป็นต้องมีขาหยั่งเพื่อติดตั้งปืนก่อนยิงเนื่องจากน้ำหนักของตัวปืนมีมาก  ทำให้ไม่สามารถเคลื่อนย้ายไปไหนได้สะดวกนัก เช่น ปืนกล 93 หรือปืนกล Browning M2HB ที่จำเป็นต้องติดตั้งบนขาหยั่ง M3 ก่อนทำการยิง

สำหรับปืนกลหนักที่ใช้ในสมัยสงครามโลกครั้งที่ 2และในปัจจุบัน เช่น ปืนกล 93 ปืนกลหนัก 66 จำเป็นต้องมีระบบระบายความร้อนที่ดีและมีลำกล้องสำรอง เนื่องจากตัวปืนเมื่อทำการยิงไปนานๆ ลำกล้องปืนจะขยายตัวจนยิงทำกลุ่มกระสุนได้ไม่ดีนักและเกลียวลำกล้องรวมถึงชิ้นส่วนต่างๆจะสึกหรอเร็วมากจากความร้อนและการเสียดสี จึงต้องมีการพักปืนเป็นระยะหลังทำการยิงเพื่อระบายความร้อนออกไปก่อน ที่สำคัญหากทำการยิงต่อเนื่องไปเรื่อยๆจะมีการสะสมความร้อนในรังเพลิง จนอาจทำให้เกิดการ Cock Off หรือการจุดระเบิดเองของกระสุนในรังเพลิง ซึ่งจะเป็นอันตรายต่อพลยิงและสร้างความเสียหายแก่ตัวปืนได้

หมวดหมู่:อาวุธปืน
ปราสาทเดอรัม

thumb|right|180px|ปราสาทเดอรัม มองจากหน้าโบสถ์
thumb|ทางเข้าปราสาทเดอรัม
thumb|มุมมองจากภายในลานปราสาท
thumb|ป้อมปราสาท

**ปราสาทเดอรัม** (Durham Castle) เป็นปราสาทแบบนอร์มันในเมืองเดอรัม เทศมณฑลเดอรัม สหราชอาณาจักร ตั้งอยู่ตรงข้ามกับโบสถ์เดอรัม บนยอดเนินเขาเหนือแม่น้ำแวร์บนคาบสมุทรเดอรัม

## ประวัติ
ปราสาทนี้สร้างขึ้นในศตวรรษที่ 11 เพื่อปกป้องบิชอปแห่งเดอรัมจากการถูกโจมตี เป็นตัวอย่างที่สมบูรณ์ของปราสาทแบบ mott and bailey ที่ได้รับอิทธิพลของนอร์มัน

ปราสาทนี้ห้องโถงขนาดใหญ่ที่สร้างขึ้นบิชอปแอนโทนี เบค เมื่อต้นศตวรรษที่ 14 เคยเป็นห้องโถงในปราสาทที่ใหญ่ที่สุดในเกาะบริเตน จนกระทั่งบิชอปริชาร์ด ฟอกซ์ ปรับขนาดห้องโถงให้เล็กลงเมื่อสิ้นศตวรรษที่ 15 ห้องโถงปัจจุบันมีความสูง 14 เมตร และยาวมากกว่า 30 เมตร

## วิหารในปราสาท
ปราสาทเดอรัมมีวิหารอยู่ 2 แห่ง คือ วิหารนอร์มัน สร้างเมื่อประมาณปี 1078 และวิหารทันสตอล สร้างในปี 1540

วิหารนอร์มันเป็นส่วนที่เก่าแก่ที่สุดเท่าที่มีการสำรวจในปราสาท สร้างด้วยสถาปัตยกรรมแบบแซกซอน ซึ่งอาจเป็นไปได้ว่ามีการเกณฑ์แรงงานชาวแซกซอนมาสร้าง ในศตวรรษที่ 15 หน้าต่างของวิหารทั้ง 3 บานถูกปิดผนึกหลังมีการต่อเติมป้อมปราสาท และไม่ได้ถูกใช้งานอีกจนกระทั่งปี 1841 ซึ่งถูกใช้เป็นทางเดินภายในป้อมปราสาท ในระหว่างสงครามโลกครั้งที่สอง ได้ถูกใช้เป็นฐานที่มั่นสะสมกำลังและสังเกตการณ์ของกองทัพอากาศ และต่อมาเมื่อมีการสำรวจจึงได้ทราบจุดประสงค์แต่เดิมของการสร้างวิหารนี้ หลังสงครามจึงมีการบูรณะวิหารขึ้นใหม่และใช้เป็นสถานที่ประกอบพิธีกรรมมาจนทุกวันนี้

วิหารทันสตอลมีขนาดใหญ่กว่าวิหารนอร์มัน และถูกใช้งานมามากกว่า ในศตวรรษที่ 17 บิชอปคอซินและบิชอปครูว์ได้ต่อเติมส่วนของวิหารให้กว้างขวางขึ้น ที่ด้านหลังวิหาร ม้านั่งบางตัวบริเวณนี้ทำขึ้นมาตั้งแต่เมื่อศตวรรษที่ 16

## University College
ในปี 1837 บิชอปเอ็ดวาร์ด มอล์ทบี ได้มอบปราสาทให้แก่มหาวิทยาลัยเดอรัมเพื่อเป็นที่พักของนักศึกษา ได้รับการตั้งชื่อว่า University College สถาปนิกแอทโธนี ซาลวิน ได้บูรณะป้อมปราสาทที่พังทลายให้มีลักษณะเหมือนแรกเริ่ม เมื่อครั้งเปิดใช้ในปี 1840 ปราสาทรองรับนักศึกษาได้มากกว่า 100 คน ซึ่งส่วนใหญ่จะพักอาศัยอยู่ในป้อมปราสาท

ปัจจุบันนี้ ห้องโถงใหญ่ของบิชอปเบกถูกใช้เป็นโรงอาหารสำหรับนักศึกษา และห้องใต้ดินของห้องโถงถูกปรับเปลี่ยนเป็นบาร์ วิหารทั้งสองแห่งยังคงใช้งานทั้งในด้านพิธีกรรมทางศาสนาและการแสดงละคร ส่วนอื่นๆของปราสาทถูกใช้เป็นห้องสมุด ในช่วงวันหยุดของวิทยาลัย ปราสาทจะเปิดเป็นโรงแรมและห้องสัมมนา มีเพียงนักศึกษา บุคลากรของโรงแรม และแขกของโรงแรม ที่ได้รับอนุญาตให้เข้าไปภายในปราสาทได้

## มรดกโลก
ปราสาทเดอรัมและมหาวิหารเดอรัมได้รับการรับรองจากองค์การยูเนสโก้ให้เป็นมรดกโลกทางวัฒนธรรม ข้อความจากรัฐบาลสหราชอาณาจักรถึงเหตุผลของการเสนอชื่อปราสาทเข้ารับเลือกมีดังนี้:
:*ในอังกฤษมีอาคารเพียงไม่กี่หลังที่สามารถยืนหยัดฝ่ากระแสความเปลี่ยนแปลงในประวัติศาสตร์ได้ยาวนานกว่าปราสาทเดอรัม หลังจากการพิชิตนอร์มัน ปราสาทถูกบูรณะ ต่อเติม และปรับเปลี่ยนรูปแบบการใช้ตามสถานการณ์มาตลอดระยะเวลากว่า 900 ปี*

หมวดหมู่:สิ่งก่อสร้างในคริสต์ทศวรรษ 1070
หมวดหมู่:แหล่งมรดกโลกในสหราชอาณาจักร
ดเดอรัม
หมวดหมู่:สิ่งก่อสร้างในเทศมณฑลเดอรัม
หมวดหมู่:สิ่งก่อสร้างภายใต้การพิทักษ์ระดับ 1
วิกิข่าว

**วิกิข่าว** () เป็นแหล่งข้อมูลข่าวแบบเนื้อหาเสรี และเป็นโครงการของมูลนิธิวิกิมีเดีย มูลนิธิเดียวกับที่ดูแลสารานุกรมวิกิพีเดีย ใช้ซอฟต์แวร์มีเดียวิกิ โดยสัญญาอนุญาตที่ใช้ในวิกิข่าว จะเป็นครีเอทีฟคอมมอนส์ 2.5 แตกต่างจาก GFDL และ CC-BY-SA 3.0

## แหล่งข้อมูลอื่น

* วิกิข่าว: หน้าหลักของทุกภาษา

ข
หมวดหมู่:การข่าวพลเมือง
หมวดหมู่:เว็บไซต์
ทอม เวลลิง

**โธมัส จอห์น แพทริค "ทอม" เวลลิง** () เกิดเมื่อวันที่ 26 เมษายน พ.ศ. 2520 เป็นนักแสดงชาวอเมริกัน เขาเป็นที่รู้จักกันดีในบทบาท คลาร์ก เค้นท์ จากละครเรื่อง *[[สมอลล์วิลล์]] (Smallville)*

## ประวัติ
### ผลงานการแสดงช่วงแรก
เวลลิ่ง เกิดในนิวยอร์ก สหรัฐอเมริกา เขาจบการศึกษาจากโรงเรียนมัธยมโอเคมอส รัฐมิชิแกน ในปี 2538 เริ่มเข้าสู่วงการบันเทิงจากการถูกแมวมองจับจ้องมาตั้งแต่เป็นคนงานในคาลวินคลายน์ ผลงานชิ้นแรกเริ่มจากแสดงละครซีรีส์ทางช่องซีบีเอส ในเรื่อง *Judging Amy*

### สมอลวิลล์
เวลลิ่งได้รับการติดต่อให้แสดงละครเรื่อง *[[สมอลล์วิลล์]]* ภาคแรกหลังจากที่มีการติดต่อกับนักแสดงหลายคนเช่น เจนเซ่น แอคเคิลส์ เพื่อแสดงเป็นคลาร์ก เค้นท์ แต่สุดท้ายเวลลิ่งได้รับบทแทน ซึ่งต่อมาแอคเคิลส์ยังแสดงเป็นเจสัน ทีค แฟนใหม่ของลาน่าที่เรียนอยู่ฝรั่งเศสด้วยกันตอนสมอลล์วิลล์ภาคที่ 4 ด้วย 

ปี พ.ศ. 2544 เขามีชื่อเสียงในหมู่ผู้ชมวัยรุ่นหลังจากเล่นละครเรื่อง สมอลล์วิลล์ จากละครเรื่องนี้ทำให้เขาได้รับการเสนอชื่อเข้าชิงรางวัลแซทเทิร์นถึง 4 ปีติดกัน

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2520
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:สมอลล์วิลล์
หมวดหมู่:บุคคลจากรัฐนิวยอร์ก
เพลงไทยเดิม

**เพลงไทยเดิม** หมายถึง เพลงที่มีการขับร้องด้วยวิธีการแบบไทย เช่น การเอื้อน ลงทรวง เป็นต้น พร้อมด้วยการบรรเลงดนตรีไทยไปด้วยในขณะที่กำลังขับร้องหรือบรรเลงเฉพาะดนตรีไม่มีการขับร้อง เครื่องดนตรีที่ใช้เป็นเครื่องดนตรีไทยที่ปรากฏในปัจจุบัน แม้ว่าจะมีการสันนิษฐานถึงที่มาของเครื่องดนตรีไทยในบางเครื่องว่ากำเนิดมาจากต่างชาติ แต่บรรพบุรุษไทยก็ได้เปลี่ยนแปลงและประยุกต์ให้เข้ากับเพลงไทยเดิม

## ลักษณะ
คีตกวีหรือนักแต่งเพลงไทยเดิม จะแต่งทำนองขึ้นก่อนแล้วจึงตั้งชื่อเพลงนั้น สำหรับเนื้อร้องบางครั้งจะเอาเนื้อร้องจากคำประพันธ์ที่ไพเราะในวรรณคดีต่าง ๆ เช่น จากพระอภัยมณี พระลอ ขุนช้างขุนแผน ฯลฯ มาใส่ การแต่งเพลงขึ้นตอนแรกจะมีจังหวะปานกลาง แต่บางครั้งก็เอาทำนองนั้นไปขยายให้ยาวขึ้นและยุบทำนองให้สั้นลง แล้วนำมาบรรเลงติดต่อกันโดยเริ่มทำนองขยายก่อนด้วยจังหวะช้าเรียกว่าจังหวะ 3 ชั้น ต่อด้วยทำนองเดิมจังหวะปานกลางเรียกว่า 2 ชั้น และต่อด้วยทำนองที่ยุบให้สั้นลงด้วยจังหวะเร็วเรียกว่า ชั้นเดียว ซึ่งเรียกว่า เพลงเถา ถ้านำไปบรรเลงเพียงจังหวะเดียวเรียกเพลงเกร็ด และนำเพลงเกร็ดหลาย ๆ เพลงที่มีอัตราจังหวะเดียวกันมาบรรเลงติดต่อกันเรียกว่า เพลงตับ

การเอื้อน มาจากการที่เพลงไทยอาศัยเนื้อร้องจากคำประพันธ์อื่นมาสวมใส่ทำนองที่แต่งไว้แล้ว ทำนองและเนื้อร้องจึงไม่พอดีกัน โดยใช้เสียง “เออ” หรือ “เอย” และลักษณะนี้เองทำให้เพลงไทยมีเอกลักษณ์และประเทศข้างเคียงก็มีการเอื้อนเช่นเดียวกันกับไทย ซึ่งเป็นเอกลักษณ์ที่เด่นและไพเราะ

## อ้างอิง
* เพลงไทยและเพลงพื้นบ้าน
อีพิฟานี (เว็บเบราว์เซอร์)

**Epiphany** เป็นเว็บเบราว์เซอร์ของระบบเดสก์ท็อป GNOME พัฒนาต่อจากเว็บเบราว์เซอร์ Galeon

Epiphany เป็นหนึ่งในเบราว์เซอร์ที่ใช้ตัววาดหน้าเว็บ เว็บคิต(WebKit) ในส่วนของตัวโปรแกรมที่ติดต่อกลับผู้ใช้พัฒนาด้วย GTK+

Epiphany มีความสามารถในระดับเดียวกับเบราว์เซอร์ยุคใหม่ตัวอื่นๆ เช่น มีระบบแท็บ, คุกกี้, ระบบป้องกันป๊อบอัพ และการติดตั้งโปรแกรมเสริมที่เรียกว่า extension จุดเด่นของ Epiphany คือพัฒนาโดยอิงตาม GNOME Human Interface Guidelines ซึ่งทำให้มีส่วนติดต่อผู้ใช้เป็นมาตรฐานเดียวกับโปรแกรมอื่นๆ ของ GNOME

Epiphany พัฒนาต่อจาก Galeon โดย Marco Pesenti Gritti (ซึ่งเป็นผู้เริ่มพัฒนา Galeon เช่นกัน)

## ดูเพิ่ม
* โปรแกรมค้นดูเว็บ
* รายชื่อเว็บเบราว์เซอร์

## แหล่งข้อมูลอื่น
* เว็บไซต์ของ Epiphany
* ประวัติการพัฒนา Galeon  อธิบายเหตุผลในการแยกพัฒนาระหว่าง 2 โปรแกรม
* GNOME Human Interface Guidelines 

หมวดหมู่:เว็บเบราว์เซอร์
หมวดหมู่:กะโนม
หมวดหมู่:มอซิลลา
หมวดหมู่:ซอฟต์แวร์เสรี
บ๊ะจ่าง

**บ๊ะจ่าง** ตามสำเนียงฮกเกี้ยน หรือ **โร่วจ้ง** ตามสำเนียงกลาง () บ้างเรียก **ขนมจ้าง** เป็นชื่ออาหารคาวประเภทข้าวต้มมัดชนิดหนึ่งของจีน ทำด้วยข้าวเหนียวนำมาผัดน้ำมัน มีไส้หมูเค็มหรือหมูพะโล้ กุนเชียง ไข่เค็มเฉพาะไข่แดง กุ้งแห้ง เห็ดหอม เป็นต้น ห่อด้วยใบไผ่แล้วนึ่งให้สุก

thumb|บ๊ะจ่างที่ยังห่อด้วยใบไผ่
thumb|บ๊ะจ่างไส้เนื้อสัตว์

นอกจากนี้ยังมีบ๊ะจ่างที่ไม่มีไส้ เรียกว่า **กี่จ่าง** (栀粽) หรือขนมจ้างจืด ใช้จิ้มกินกับน้ำตาล

## ดูเพิ่ม
* เทศกาลวันไหว้ขนมจ้าง
* โอนิงิริ

## อ้างอิง

หมวดหมู่:อาหารจีน
หมวดหมู่:อาหารจากข้าวเหนียว
หมวดหมู่:คำและวลีภาษาแต้จิ๋ว
PROM

**PROM** หรือ **Programmable ROM** คือ หน่วยความจำ (ROM) ซึ่งผู้ใช้ไม่สามารถเขียนข้อมูลใหม่ลงไปได้ สามารถเขียนได้ครั้งเดียว ถ้ากระบวนการเขียนผิดพลาดก็ต้องเริ่มเขียนใหม่ทั้งหมด ข้อมูลที่ต้องการโปรแกรมจะถูกโปรแกรมผู้ใช้เอง โดนป้อนพัลส์แรงดันสูง (High Voltage Pulsed) ทำให้ Metal Strips หรือ Polycrystaline ที่อยู่บนตัว IC ขาดออกจากกัน ทำให้เกิดเป็นลอจิก “1” หรือ “0” ตามตำแหน่งที่กำหนดในหน่วยความจำนั้น ๆ

PROM เป็นทางเลือกหนึ่ง สำหรับผู้ใช้ที่ต้องการบันทึกโค้ดโปรแกรมลงในหน่วยความจำ ซึ่งต้องใช้เครื่องมือที่เรียกว่า PROM Programmer เนื่องจาก PROM สามารถเขียนได้เพียงครั้งเดียว ดังนั้นจึงมีรอมชนิดอื่น เช่น EPROM (Erasable Programmable Read-Only Memory) และ EEPROM (Electrically Erasable Programmable Read-Only Memory) ซึ่งสามารถแก้ไขได้หลายครั้ง

EEPROM (Electrically Erasable Programmable Read-Only Memory) คือ หน่วยความจำ ROM ที่สามารถลบและแก้ไขได้หลายครั้ง ในการลบข้อมูลจะต้องลบทั้งหมด ไม่สามารถลบเพียงบางส่วนได้ โดยอาศัยแอปพลิเคชัน ที่ใช้กำลังไฟฟ้าสูง

EPROM(Erasable Programmable Read-Only Memory) คือ PROM ซึ่งสามารถลบข้อมูลโดนการนำไปตากแดดจัด ๆ รังสีอัลตราไวโอเลตจำทำปฏิกิริยากับชีพในหน่วยความจำ และจะลบข้อมูลออกทั้งหมด

## ความแตกต่าง ระหว่าง EEPROM กับ EPROM

EEPROM ไม่ต้องถอดออกจากเครื่องคอมพิวเตอร์เมื่อต้องการลบข้อมูลหรือ แก้ไขข้อมูล

หมวดหมู่:หน่วยความจำคอมพิวเตอร์
กลูมมีซันเดย์

***กลูมมีซันเดย์*** () หรือ ***โซโมรูวอชาร์น็อป*** () เป็นเพลงที่แต่งโดยแรเฌอ แชแร็ชช์ นักแต่งเพลงชาวฮังการี ในปี พ.ศ. 2476 (ค.ศ. 1933) มีข่าวลือหลายกระแสว่าเป็นเพลงที่ก่อให้เกิดกระแสการฆ่าตัวตายนับร้อยคน

เพลง *กลูมมีซันเดย์* ฉบับที่มีชื่อเสียงที่สุด ขับร้องโดยบิลลี ฮอลิเดย์ บันทึกเสียงในปี ค.ศ. 1941 โดยใช้เนื้อร้องของแซม ลิวอิส เพลงเวอร์ชันนี้ถูกห้ามออกอากาศทางบีบีซี

## อ้างอิง

## แหล่งข้อมูลอื่น
* ตื่นเวบเพลงมรณะฟังแล้วฆ่าตัวตาย  จากเว็บหรรษา
* บทเพลงต้องห้าม ลือว่าฟังแล้วจะฆ่าตัวตาย  จากเว็บเอ็มไทย

หมวดหมู่:เพลงในปี พ.ศ. 2476
หมวดหมู่:ประเทศฮังการี
หมวดหมู่:การฆ่าตัวตาย
หมวดหมู่:เพลงเกี่ยวกับฆ่าตัวตาย
คริสตียาน เฮยเคินส์

**คริสตีอาน ฮอยเคินส์** (, ; 14 เมษายน พ.ศ. 2172 - 8 กรกฎาคม พ.ศ. 2238) เป็นนักคณิตศาสตร์ นักดาราศาสตร์ นักฟิสิกส์ และนักประดิษฐ์นาฬิกาชาวดัตช์ เกิดที่เดอะเฮกในเนเธอร์แลนด์ เป็นลูกชายของโกนสตันไตน์ ฮอยเคินส์ ชื่อของเขาเป็นที่มาของยานกัสซีนี-เฮยเคินส์ที่ใช้สำรวจดวงจันทร์ไททัน

## รายการค้นพบ คิดค้น หรือวิจัย
* พ.ศ. 2198 ค้นพบไททัน ดาวบริวารที่ใหญ่ที่สุดในดาวเสาร์
* พ.ศ. 2210 ประดิษฐ์นาฬิกาลูกตุ้ม เป็นเรือนแรก
* พ.ศ. 2202 ตีพิมพ์หนังสือชื่อ "System Saturnium" ซึ่งอธิบายเรื่องเกี่ยวกับการเคลื่อนที่ตัดระนาบวงแหวนดาวเสาร์ ของโลก

## อ้างอิง

หมวดหมู่:บุคคลที่เกิดในปี พ.ศ. 2172
หมวดหมู่:นักดาราศาสตร์ชาวดัตช์
หมวดหมู่:นักฟิสิกส์ชาวดัตช์
หมวดหมู่:นักคณิตศาสตร์ชาวดัตช์
หมวดหมู่:ภาคีสมาชิกราชสมาคมแห่งลอนดอน
หมวดหมู่:บุคคลจากเดอะเฮก
หมวดหมู่:ศิษย์เก่าจากมหาวิทยาลัยไลเดิน
หวุงเต่า

**หวุงเต่า** () เป็นเมืองในจังหวัดบ่าเสียะ-หวุงเต่า ทางตอนใต้ของประเทศเวียดนาม หวุงเต่าเป็นเมืองชายทะเลที่มีสถานที่พักผ่อนหย่อนใจ และถือว่าเป็นเมืองศูนย์กลางของอุตสาหกรรมน้ำมันและแก๊สธรรมชาติ รวมถึงอุตสาหกรรมต่อเรือของประเทศเวียดนามอีกด้วย

## เศรษฐกิจ
thumb|left|แท่นขุดเจาะน้ำมันนอกฝั่งหวุงเต่า
หวุงเต่าเป็นศูนย์กลางของอุตสาหกรรมปิโตรเลียมนอกชายฝั่งของประเทศ ที่ตั้งอยู่ติดทะเลทางภาคใต้ตอนปลายแหลมของประเทศ และอยู่ใกล้กับนครโฮจิมินห์ จึงเป็นเมืองหนึ่งที่ช่วยผลักดันเศรษฐกิจของเวียดนาม

## ภูมิอากาศ

## การคมนาคม
thumbnail|left|ท่าเรือข้ามฟากหวุงเต่า
จากนครโฮจิมินห์สู่หวุงเต่า ใช้เวลาเดินทางด้วยรถประมาณ 2 ชั่วโมง และเดินทางด้วยเรือปีกน้ำใน 1 ชั่วโมง 15 นาที

## เมืองพี่น้อง
หวุงเต่าเป็นเมืองพี่น้องกับเมืองดังนี้:

* บากู ประเทศอาเซอร์ไบจาน
* แกนแจ ประเทศอาเซอร์ไบจาน
* หะล็อง ประเทศเวียดนาม
* ปาดัง ประเทศอินโดนีเซีย
* แพร์ราแมตตา ประเทศออสเตรเลีย
*

## อ้างอิง

## แหล่งข้อมูลอื่น

* 

หมวดหมู่:นครในประเทศเวียดนาม
หมวดหมู่:จังหวัดบ่าเสียะ-หวุงเต่า
เซนต์ออกัสตินส์แอบบีย์

thumb|right|250px|ซุ้มประตูสมัยยุคกลาง เป็นทางเข้าไปสู่อารามนักบุญออกัสติน

**เซนต์ออกัสตินส์แอบบีย์** หรือ **อารามนักบุญออกัสติน** () ในปัจจุบันเป็นอดีตแอบบีย์ที่ตั้งอยู่ในเมืองแคนเทอร์เบอรี เทศมณฑลเคนต์ ประเทศอังกฤษ

## ประวัติศาสตร์ช่วงแรกเริ่ม
ในปี พ.ศ. 1140 สมเด็จพระสันตะปาปาเกรกอรีที่ 1 ทรงให้นักบุญออกัสตินเดินทางมายังอังกฤษ ผู้ปกครองแคว้นเคนต์ในขณะนั้นคือ กษัตริย์เอเธลเบิร์ต ผู้อภิเษกสมรสกับเบอร์ธา ซึ่งเป็นคริสต์ศาสนิกชน ทรงอนุญาตให้ออกัสตินสร้างโบสถ์ขึ้นนอกกำแพงเมืองแคนเทอร์เบอรี ซึ่งเป็นบริเวณที่มีโบสถ์ของชาวแซกซันตั้งอยู่ก่อนแล้ว 3 หลัง โบสถ์เหล่านี้สร้างขึ้นเพื่ออุทิศให้แด่นักบุญแพนครัส นักบุญเปโตร นักบุญเปาโลอัครทูต และพระแม่มารีย์ ซากโบสถ์ของนักบุญแพนครัสยังคงหลงเหลืออยู่จนถึงปัจจุบัน ส่วนโบสถ์อีก 2 หลังนั้น ชาวนอร์มันได้บูรณะและต่อเติมให้เป็นโบสถ์หลังเดียวกัน จุดประสงค์หลักแรกเริ่มของการสร้างอารามนี้คือ เพื่อเป็นที่ฝังพระศพของเหล่ากษัตริย์แห่งเคนต์และอาร์ชบิชอปแห่งแคนเทอร์เบอรี จนกระทั่งปี พ.ศ. 1521 อาคารหลังใหม่จึงถูกสร้างขึ้นเพื่ออุทิศแด่อาร์ชบิชอปดันสแตน นักบุญปีเตอร์ เปาโล และออกัสติน

หมวดหมู่:โบสถ์คริสต์ในอังกฤษ
หมวดหมู่:อารามคริสต์ในประเทศอังกฤษ
หมวดหมู่:สิ่งก่อสร้างในแคนเทอร์เบอรี
หมวดหมู่:สิ่งก่อสร้างภายใต้การพิทักษ์ระดับ 1
Ѿ

**Ot** (Ѿ, ѿ) เป็นอักษรซีริลลิกยุคเก่าตัวหนึ่ง เป็นอักษรรวมระหว่าง Ѡ กับ Т มีใช้บางครั้งในภาษาสลาวิกยุคเก่า (รวมทั้งภาษาเชิร์ชสลาโวนิกยุคเก่าและภาษาสลาวิกตะวันออกยุคเก่า) เพื่อใช้แทนคำบุพบท отъ ซึ่งแปลว่า *จาก* ปัจจุบันเลิกใช้แล้ว

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
Ѳ

**Fita** (Ѳ, ѳ) เป็นอักษรซีริลลิกยุคเก่าตัวหนึ่ง มีพัฒนาการมาจากอักษรกรีก ทีตา อักษรนี้ใช้เขียนชื่อเฉพาะที่ทับศัพท์มาจากภาษากรีกเป็นหลัก และตั้งแต่ภาษารัสเซียออกเสียงตัวอักษรนี้เป็น  แทนที่จะเป็น  เหมือนภาษากรีก เช่น คำว่า Theodore ก็อ่านเป็น Fyodor จึงมีการใช้ Ef (Ф, ф) แทนอักษร Fita ใน พ.ศ. 2461 (ค.ศ. 1918) และสำหรับกลุ่มภาษาสลาวิกอื่น ๆ ซึ่งออกเสียงอักษรนี้เป็น  ก็เปลี่ยนไปใช้ Te (Т, т) ด้วยเช่นกัน ยกตัวอย่างภาษาบัลแกเรียจะอ่านคำว่า Theodore เป็น Teodor หรือ Todor เป็นต้น อักษรนี้จึงไม่มีที่ใช้ไปโดยปริยาย

อักษร Fita มีค่าของเลขซีริลลิกเท่ากับ 9 และอย่าสับสนกับอักษร Oe (Ө, ө) ที่มีลักษณะคล้ายกัน (มีใช้ในภาษาคาซัค ภาษาตูวา และภาษามองโกเลีย) และบางครั้งขีดตรงกลางก็ถูกเขียนให้เป็นหยัก เป็นคลื่น หรือขีดให้เกินวงกลมออกมา ดังที่ปรากฏในฟอนต์บางตัว เพื่อให้เกิดความแตกต่างกับอักษรดังกล่าว

## ตำแหน่งอักขระ

## อ้างอิง
* อักษรซีริลลิก จากยูนิโคด

## แหล่งข้อมูลอื่น
* 

หมวดหมู่:อักษรซีริลลิก
การออกเสียงตัวอักษรของการสื่อสารวิทยุ

**การออกเสียงตัวอักษรของการสื่อสารวิทยุ** () lเป็นการสะกดคำโดยการอ่านออกเสียงทีละตัวอักษร และตัวเลขนั้น แตกต่างกันไปในแต่ละประเทศตามสำเนียงการพูดของประเทศนั้นๆ เพื่อเป็นการหลีกเลี่ยงการเข้าใจที่อาจไม่ตรงกันหรือคลาดเคลื่อนในการติดต่อสื่อสาร จึงได้มีการกำหนดการออกเสียงตัวอักษรของการสื่อสารวิทยุขึ้น ดังตาราง

## อ้างอิง

หมวดหมู่:วิทยุสมัครเล่น
หมวดหมู่:ภาษาอังกฤษ
หมวดหมู่:การสื่อสารทางการทหาร
หมวดหมู่:การบินทั่วไป
แบบแผนผู้สังเกต

**แบบแผนผู้สังเกต** (observer pattern หรือเรียกอีกชื่อว่า พับลิช/ซับสไครบ์ publish/subscribe) เป็นแบบแผนการออกแบบซอฟต์แวร์ที่ใช้แจ้งเหตุการณ์หรือข้อมูลข่าวสารจากคลาสต้นกำเนิดไปยังคลาสที่สมัครเป็นผู้รับข่าวสาร ตัวอย่างที่เด่นชัดได้แก่การสมัครเป็นสมาชิกรับหนังสือพิมพ์หรือนิตยสาร

## การนำไปใช้งาน

โครงสร้างของแบบแผนผู้สังเกตมีส่วนหลักสองส่วนคือ*ผู้ส่งสาร*และ*ผู้รับสาร*

ผู้ส่งสารมีเมธอดหลักคือเมธอดสำหรับเพิ่มและลดผู้รับสาร และเมธอดสำหรับส่งสารไปยังผู้บอกรับข่าวสารทั้งหมด จากตัวอย่างคลาสไดอะแกรมอินเตอร์เฟส Publisher และคลาส NewspaperPublisher มีเมธอด subscribe(), remove() และ publish() ตามลำดับ

ส่วนผู้รับสารจะต้องมีเมธอดสำหรับที่ผู้ส่งสารใช้เรียกเมื่อต้องการส่งข่าวสาร จากคลาสไดอะแกรมอินเตอร์เฟส Subscriber และคลาส Reader มีเมธอด receive() ที่ Publisher เรียกใช้เมื่อต้องการส่งข่าวสาร

[frame|center|คลาสไดอะแกรมของแบบแผนผู้สังเกต ในแบบ [UML]]

## ตัวอย่างโปรแกรม

### ภาษาจาวา

ตัวอย่างโปรแกรมจำลองการทำงานของผู้พิมพ์หนังสือพิมพ์และผู้รับหนังสือพิมพ์ที่มีการทำงานในแบบแผนผู้สังเกต

อินเตอร์เฟส Publisher


```java
public interface Publisher {
    public void subscribe(Subscriber subscriber);
    public void remove(Subscriber subscriber);
    public void publish();
}
```


คลาส NewspaperPublisher


```java
import java.util.ArrayList;
public class NewspaperPublisher implements Publisher {
    private ArrayList<Subscriber> subscribers = new ArrayList<Subscriber>();

    public void subscribe(Subscriber subscriber) {
        subscribers.add(subscriber);
    }
    
    public void remove(Subscriber subscriber) {
        subscribers.remove(subscriber);
    }

    public void publish() {
        Publisher pub = new NewspaperPublisher();
        for (Subscriber subscriber : subscribers) {
            subscriber.receive(pub);
        }
    }
}
```


อินเตอร์เฟส Subscriber


```java
public interface Subscriber {
    public void receive(Publisher publication);
}
```


คลาส Reader


```java
public class Reader implements Subscriber {
    private String name;

    public Reader(String name) {
        this.name = name;
    }

    public void receive(Publisher publication) {
        System.out.println(name + " received " + publication);
    }
}
```


การเรียกใช้งาน


```java
public class PublishSubscribeTest {
    public static void main(String[] args) {
        Reader reader1 = new Reader("reader 1");
        Reader reader2 = new Reader("reader 2");
        
        Publisher publisher = new NewspaperPublisher();
        publisher.subscribe(reader1);
        publisher.subscribe(reader2);
        
        publisher.publish();
    }
}
```


ผลการรัน


```
reader 1 received NewspaperPublisher@6b97fd
reader 2 received NewspaperPublisher@6b97fd
```


## อ้างอิง
* Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

## แหล่งข้อมูลอื่น
* An inside view of Observer  โดย David Geary 

หมวดหมู่:การเขียนโปรแกรม
จดหมายลูกโซ่

[thumb|จดหมายลูกโซ่ฉบับหนึ่งที่พบในประเทศออสเตรเลียเมื่อ พ.ศ. 2549 ซึ่งมีเหรียญ 5 [ดอลลาร์ออสเตรเลีย|เซนต์ออสเตรเลียแนบมาด้วยเพื่อดึงดูดความสนใจ]]
**จดหมายลูกโซ่** เดิมนั้นอยู่ในรูปจดหมายที่เขียนด้วยกระดาษ ซึ่งภายในมีข้อความระบุให้ส่งจดหมายไปยังผู้รับรายต่อไป หรือในบางกรณีก็ให้ทำสำเนาเพื่อส่งต่อไปยังผู้รับตามจำนวนที่ระบุไว้ชัดเจน ซึ่งหากคนจำนวนมากหลงเชื่อปฏิบัติไปตามนั้นจะเป็นเหตุให้จดหมายถูกแพร่กระจายออกไปไม่รู้จบ ข้อความอาจขึ้นต้นด้วยคำเชิญชวนให้ส่งต่อหรือการอ้างเหตุผลที่ควรส่งต่อ และอาจลงท้ายด้วยคำอวยพรต่อผู้ที่ปฏิบัติตามที่จดหมายระบุไว้ และ/หรือ คำสาปแช่งหรือข่มขู่ผู้ที่เพิกเฉยไม่ส่งต่อ เพื่อเร้าให้ผู้อ่านกระทำตาม

จดหมายลูกโซ่บางอย่างมีลักษณะหลอกลวงต้มตุ๋นให้ส่งเงิน เช่น คุณเป็นผู้โชคดี หรือมีผู้ส่งเงินมาให้คุณ แต่คุณต้องชำระค่าธรรมเนียม เป็นต้น ซึ่งผิดกฎหมายในหลายประเทศรวมถึงสหรัฐอเมริกา

ปัจจุบันจดหมายลูกโซ่ได้ถูกพัฒนาไปสู่การส่งข้อความผ่านทาง อีเมล, ระบบส่งข้อความทันที (แชต) หรือทาง เว็บบอร์ด เป็นต้น ลักษณะข้อความที่มักถูกเขียนเป็นจดหมายลูกโซ่ เช่น การแจ้งเตือนปัญหาไวรัสคอมพิวเตอร์, แจ้งเตือนว่าผู้ให้บริการฟรีบนอินเทอร์เน็ตจะเริ่มเก็บค่าบริการ, คำแนะนำเพื่อสุขภาพ, คำเตือนเกี่ยวกับอาหาร เครื่องดื่ม หรือสินค้าอุปโภคบริโภคที่ไม่ปลอดภัย, เรื่องสยองขวัญ, การอ้างว่าการส่งต่อนั้นจะก่อให้เกิดการบริจาคทางการกุศล เป็นต้น ซึ่งส่วนใหญ่เป็นข้อมูลที่เขียนขึ้นโดยมิได้อิงอยู่บนข้อเท็จจริงแต่อย่างใด หรืออาจมีลักษณะเป็นทฤษฎีสมคบคิดที่มีความจริงอยู่เพียงบางส่วนเท่านั้น ข้อความลูกโซ่ในอีเมลหรือในแชตอาจถูกส่งโดยญาติหรือเพื่อน หรือบุคคลที่คุ้นเคย (ที่เชื่อข้อความดังกล่าว แล้วส่งต่อไปยังบุคคลอื่น ๆ รวมทั้งตัวผู้รับ) ซึ่งอาจทำให้ผู้รับเชื่อหรือเกิดความรู้สึกคล้อยตามได้ง่ายกว่าข้อความจากผู้ที่ผู้รับไม่คุ้นเคยหรือไม่ปรากฏผู้ส่ง

## อ้างอิง


## ดูเพิ่ม
* สแปม อีเมลหรือข้อความบนอินเทอร์เน็ตที่ไม่พึงประสงค์

หมวดหมู่:การสื่อสาร
หมวดหมู่:มีม
เหล็กเส้น

thumb|เหล็กข้ออ้อย

**เหล็กเส้น** หรือ **เหล็กเสริม** สำหรับงานคอนกรีตเสริมเหล็กและงานก่ออิฐทั่วไป โดยใช้ในการเพิ่มความสามารถในการรับแรงกับโครงสร้าง 

## ชนิด
โดยปกติจะแบ่งเหล็กเสริมเป็นสองประเภท คือ
# **เหล็กกลมผิวเรียบ** SR24 มีกำลังรับแรงดึงที่จุดครากไม่น้อยกว่า 2400 ksc. (กก./ตร.ซม.) มีขนาดเส้นผ่านศูนย์กลางขนาดต่าง ๆ เช่น RB6 (หมายถึง Round Bar ขนาด ศก. 6 มม.), RB9, RB12, RB15, RB19, RB25 เนื่องจากผิวเหล็กที่มีลักษณะกลมเรียบจึงทำให้แรงยึดเหนี่ยวระหว่างเหล็กกับคอนกรีตไม่ดีจึงต้องมีการงอขอเพื่อที่จะสามารถถ่ายแรงได้อย่างมีประสิทธิภาพ
# **เหล็กข้ออ้อย** SD30, SD40, SD50 มีกำลังรับแรงดึงที่จุดครากไม่น้อยกว่า 3000, 4000, 5000 ksc. ตามลำดับ โดยปกติจะมีขนาดเส้นผ่านศูนย์กลาง เช่น DB10 (หาในตลาดทั่วไปยาก), DB12 (หมายถึง Deformed Bar ขนาด ศก. 12 มม.), DB16, DB20, DB25, DB28, DB32 ผิวของเหล็กเส้นจะมีลักษณะเป็นปล้องเพื่อเพิ่มแรงยึดเหนี่ยวให้เหล็กกับคอนกรีตมากขึ้น

การเลือกใช้ชนิดของเหล็กเส้นข้ออ้อย SD30, SD40, และ SD50 ขึ้นอยู่กับชนิดของโครงสร้างเป็นสำคัญ
ลักษณะของเหล็กเส้นข้ออ้อยที่ดี ต้องมีระยะบั้งที่เท่ากันและสม่ำเสมอตลอดทั้งเส้น ไม่มีสนิมรอยตำหนิ ไม่มีรอยปริและแตกร้าว ชนิดและความแตกต่างของเหล็กเส้น ความยาวโดยปกติที่ขายกันในท้องตลาด คือ 10 ม. แต่อาจจะสั่งพิเศษ เช่น 12 ม. หรือมากกว่านั้นก็ต้องสั่งทำพิเศษ เหล็กข้ออ้อย SD40 DB12 ขนาดเส้นผ่านศูนย์กลาง 12 มม. หนัก 0.888 กก./ม.

เหล็กข้ออ้อย SD40 DB16 ขนาดเส้นผ่านศูนย์กลาง 16 มม. หนัก 1.580 กก./ม.

เหล็กข้ออ้อย SD40 DB20 ขนาดเส้นผ่านศูนย์กลาง 20 มม. หนัก 2.470 กก./ม.

เหล็กข้ออ้อย SD40 DB25 ขนาดเส้นผ่านศูนย์กลาง 25 มม. หนัก 3.850 กก./ม.

## มาตรฐานผลิตภัณฑ์อุตสาหกรรม (ม.อ.ก.)
* เหล็กเส้นเสริมคอนกรีต : เหล็กเส้นกลม (มอก.20-2559) 
* เหล็กเส้นเสริมคอนกรีต : เหล็กข้ออ้อย (มอก.24-2559) 

ลวดผูกเหล็ก-มีสีดำ ขนาดเดียว คือเบอร์ 18 เส้นผ่านศูนย์กลาง 1.24 mm. ต้านทานแรงดึงสูงสุด 3000 ksc ทนการบิดได้อย่างน้อย 75 รอบ

## อ้างอิง

หเล็กสเน
หมวดหมู่:วัสดุก่อสร้าง
ไทรบุรี

**ไทรบุรี** (หมายถึง "เมืองแห่งต้นไทร") เป็นชื่อของรัฐเกอดะฮ์เมื่อถูกยกคืนให้ประเทศไทยในช่วงที่ญี่ปุ่นครอบครองบริติชมาลายาในสงครามโลกครั้งที่สอง

## ประวัติ

จอมพล แปลก พิบูลสงคราม ได้ลงนามข้อตกลงลับกับจักรวรรดิญี่ปุ่นในวันที่ 14 ธันวาคม พ.ศ. 2484 และส่งกองทัพไทยไปมีส่วนร่วมในการทัพมาลายาและการทัพพม่า มีการลงนามการเป็นพันธมิตรระหว่างไทยกับญี่ปุ่นอย่างเป็นทางการในวันที่ 21 ธันวาคม พ.ศ. 2484 ณ วันที่ 25 มกราคม พ.ศ. 2485 รัฐบาลไทย (ซึ่งเชื่อว่าฝ่ายสัมพันธมิตรจะเป็นฝ่ายแพ้) ประกาศสงครามกับสหรัฐอเมริกาและสหราชอาณาจักร เพื่อเป็นรางวัลในการเป็นพันธมิตรทางทหารกับญี่ปุ่น ฝ่ายญี่ปุ่นจึงยินยอมที่จะคืนสี่รัฐมาลัย รัฐเกอดะฮ์, รัฐปะลิส, รัฐกลันตัน และรัฐตรังกานู ที่อังกฤษได้ไปจากไทยใน พ.ศ. 2452 เช่นเดียวกันกับพื้นที่บางส่วนของรัฐฉานในพม่าภายใต้การปกครองของสหราชอาณาจักร
ในเดือนกรกฎาคม พ.ศ. 2486 ฮิเดกิ โทโจ นายกรัฐมนตรีญี่ปุ่น ได้ประกาศว่ารัฐเกอดะฮ์ (พร้อมกับรัฐปะลิส, รัฐกลันตัน และรัฐตรังกานู) จะถูกมอบคืนให้แก่ไทยในฐานะส่วนหนึ่งของพันธมิตรทางทหารที่ลงนามไปเมื่อวันที่ 21 ธันวาคม พ.ศ. 2484

ตั้งแต่วันที่ 18 ตุลาคม พ.ศ. 2486 จนกระทั่งญี่ปุ่นยอมแพ้จากสงคราม กลันตัน, ตรังกานู, ไทรบุรี (เกอดะฮ์) และปะลิส อยู่ภายใต้การปกครองของไทย แต่เมื่อวันที่ 2 กันยายน พ.ศ. 2488 ไทรบุรีกับอีกสามรัฐก็ถูกมอบคืนให้แก่อังกฤษ

ผู้คนจากไทรบุรีได้ติดต่อกับผู้คนจากภูเก็ตและนครศรีธรรมราช และทำให้เกิดการแต่งงานระหว่างชาวพุทธกับมุสลิมเป็นจำนวนมาก

## ดูเพิ่ม
*การครอบครองมาลายาของญี่ปุ่น
*สนธิสัญญาอังกฤษ–สยาม พ.ศ. 2452
*สนธิสัญญาเบอร์นี
* ประเทศไทยในสงครามโลกครั้งที่สอง

## อ้างอิง

## แหล่งข้อมูลอื่น
*Saiburi Samuk 

หมวดหมู่:สี่รัฐมาลัย
หมวดหมู่:การยึดครองทางทหารของไทย
หมวดหมู่:รัฐเกอดะฮ์
หมวดหมู่:ประวัติศาสตร์สังคมประเทศมาเลเซีย
หมวดหมู่:ประวัติศาสตร์ไทย
หมวดหมู่:ประวัติศาสตร์การทหารของไทย
หมวดหมู่:รัฐสิ้นสภาพในประเทศมาเลเซีย
หมวดหมู่:รัฐและดินแดนที่ก่อตั้งในปี พ.ศ. 2486
หมวดหมู่:สิ้นสุดในปี พ.ศ. 2488
หมวดหมู่:จังหวัดของประเทศไทยในอดีต
หมวดหมู่:บริติชมาลายาในสงครามโลกครั้งที่สอง
อัลซิโอเน่

thumb|right|200px| "ฮัลเชียน" (Halcyone) วาดโดยเฮอร์เบิร์ต เจมส์ แดร็ปเปอร์ (Herbert James Draper) ปี ค.ศ. 1915

**อัลซิโอเน่** (ภาษาอังกฤษ: Alcyone ภาษากรีก: Ἁλκυόνη) เป็นสตรีกึ่งเทพในตำนานเทพปกรณัมกรีก และบางครั้งเชื่อว่าเป็นหนึ่งในพลีเอเดส (Pleiades) อีกด้วย แต่บ่อยครั้งที่เชื่อว่านางเป็นพระธิดาของเทพเอโอรัส (Aeolus) เทพแห่งสายลม และเป็นพระมเหสีของกษัตริย์ซีอิกซ์ (Ceyx) นางยังมีพระโอรสนามอีออสโฟรัส (Eosphorus) กษัตริย์แห่งเมืองเธสซาลี (Thessaly) พวกนางใช้ชีวิตร่วมกันอย่างมีความสุข จนกระทั่งกษัตริย์ซีอิกซ์เสียชีวิตในอุบัติเหตุเรือแตก อัลซิโอเน่ (ชื่อของนางแปลว่า "ราชินีผู้ขจัดปัดเป่าพายุ") ได้โดดลงทะเล แต่ด้วยความสงสาร เหล่าทวยเทพจึงเปลี่ยนร่างของทั้งสองให้เป็นนกฮัลเชียน (halcyon) นกศักดิ์สิทธิ์ที่เชื่อว่ามีอำนาจทำให้ทะเลและคลื่นสงบได้ และเมื่ออัลซิโอเน่สร้างรังของนางที่ชายฝั่งทะเล คลื่นน้ำก็พังทลายรังนั้น เทพเอโอรัสจึงหยุดสายลมและทำให้คลื่นทะเลสงบเป็นเวลาเจ็ดวันทุกปีเพื่อที่นางจะได้วางไข่ และวันนี้ก็ได้กลายมาเป็นวันแห่งฮัลเชียน ซึ่งเป็นวันที่ไม่มีลมพายุ และนกฮัลเชียนก็กลายเป็นสัญลักษณ์แห่งความสงบราบรื่น

หมวดหมู่:ประมวลเรื่องปรัมปรากรีก
วิเวก

**วิเวก** ในทางพระพุทธศาสนา หมายถึง ความสงัด ความปลีกออก เป็นความสงัดกาย สงัดใจ และสงัดจากกิเลส

## วิเวก 3
***กายวิเวก** ความสงัดกาย ได้แก่การอยู่ในที่สงัดก็ดี ดำรงอิริยาบถและเที่ยวไปผู้เดียวก็ดี การอยู่ในสถานที่ไม่วุ่นวายก็ดี
***จิตตวิเวก** ความสงัดใจ ได้แก่การทำจิตให้สงบผ่องใส สงัดจากนิวรณ์  หมายเอาจิตแห่งผู้มีสมาธิและสติ 
***อุปธิวิเวก** ความสงัดจากกิเลส ได้แก่นิพพาน คือการระงับอุปธิทั้งปวง (หมายเอาผู้ฝึกฝนทางปัญญา จนเอาชนะกิเลส อนุสัยและสังโยชน์ลงได้ 

กายวิเวกนั้น บางทีพระพุทธเจ้าอาจไม่ได้สรรเสริญการอยู่ในป่าห่างไกลเพียงผู้เดียว เนื่องจาก ทรงห้ามพระอุบาลีเมื่อครั้งทูลขอเข้าไปในป่าเพียงผู้เดียว ทรงให้เหตุผลว่า การอยู่ป่าเพียงผู้เดียว มีโทษ 2 ประการ คือ 1. กลัวจนฟุ้งซ่าน 2. ไม่ประพฤติสำรวมเพราะไม่มีใครเห็น เนื่องจากพระองค์ทรงตั้งชุมชนสงฆ์ขึ้นมา เพื่อให้ช่วยเหลือกันเป็นกัลยาณมิตรกันในการบำเพ็ญเพียรปฏิบัติธรรมเพื่อให้บรรลุมรรคผลนิพพาน แต่ในขณะเดียวกัน ถ้าไม่มีกัลยามิตรเลยมีแต่ปาปมิตร ทรงสรรเสริญการไปผู้เดียวดุจนอแรดประเสริฐกว่า ซึ่งในเรื่องนี้มีการสันนิษฐานว่า อาจเพราะทรงทราบว่าพระอุบาลีจะเป็นเอกทัคคะผู้ทรงพระวินัย จึงทรงห้ามเพื่อให้พระอุบาลีอยู่ท่ามกลางกลุ่มสงฆ์เพื่อให้เข้าใจหลักวินัย 

จิตวิเวก หมายถึง ผู้ข่มระงับนิวรณ์ ด้วยอำนาจสมาธิมีฌานสมาบัติ เป็นต้น

อุปธิวิเวก หมายถึง ผู้เข้าถึงมรรคผลนิพพาน

นอกจากนี้ยังมี วิเวก 5 มีความหมายอย่างเดียวกับ นิโรธ 5

## อ้างอิง
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระไตรปิฎก เล่มที่ ๒๙  พระสุตตันตปิฎก เล่มที่ ๒๑ ขุททกนิกาย มหานิทเทส

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
แอสเทรีย

ตามตำนานเทพปกรณัมกรีก **เทพีแอสเทรีย** () เป็นพระธิดาของเทพซุส (Zeus) และไททันเธมีส (Themis) หรือเป็นพระธิดาของเทพีอีออส (Eos) และเทพแอสทรีอัส (Astraeus) พระนามของนางมีความหมายว่า "ดวงดาวหญิงสาว" นางและพระมารดาของนางเป็นบุคคลาธิษฐานของความยุติธรรม  เทพีแอสเทรียเป็นเทพองค์สุดท้ายที่ใช้ชีวิตร่วมกับมนุษย์ให้ช่วงยุคทอง และในขณะที่มนุษย์เริ่มมีความเลวร้ายมากขึ้น นางก็ยังเป็นเทพองค์สุดท้ายที่อยู่บนโลก ก่อนที่จะกลับขึ้นสวรรค์และกลายเป็นกลุ่มดาวหญิงสาว หรือกลุ่มดาวกันย์ (Virgo) คันชั่งแห่งความยุติธรรมของนางก็กลายเป็นกลุ่มดาวคันชั่ง หรือกลุ่มดาวตุลย์ (Libra) ที่อยู่ข้างกัน 
หมวดหมู่:เทพปกรณัมกรีก
Counter

** เคาวน์เตอร์ ** คือ อุปกรณ์อิเล็กทรอนิกส์ที่ใช้ในการนับจำนวน หรือปริมาณของสิ่งต่าง ๆ โดยแสดงผลเป็นตัวเลขดิจิตอลบนหน้าจอ มักใช้ในงานอุตสาหกรรมเพื่อควบคุมการผลิต, นับสินค้า, หรือวัดระยะทาง

## Synchronous Counter
thumb|250x250px|วงจรนับเลขฐานสองแบบเข้าจังหวะ ขนาด 2 บิท โดยใช้ JK ฟลิปฟลอป และ แผนภาพเวลาของวงจรนับเลขฐานสองแบบเข้าจังหวะ
**Synchronous Counter** (Parallel Counter) เป็นวงจรพื้นฐานที่นิยมใช้กันมากในปํจุบันนี้ก็คือ "วงจรนับ" เนื่องจากวงจนับเป็นส่วนหนึ่งของวงจรที่มีอยู่ทั่วไปมากมาย เช่น วงจรวัดขนาดของสัญญาณ วงจรวัดคามถี่ นาฬิกาดิจิตอล และวงจรต่าง ๆ ในโรงงานอุตสาหกรรม เป็นต้น วงจรนับจะมีอยู่สองแบบคือ วงจรนับแบบไม่เข้าจังหวะ (Asynchronous Counter) และ วงจรนับแบบเข้าจังหวะ (Synchronous Counter)

### วงจรนับแบบเข้าจังหวะ
การทำงานของฟลิปฟลอปทุกตัวจะเกิดขึ้นหร้อมกัน และพร้อมกับสัญญาณคล็อก ซึ่งจะทำให้เวลาหน่วงของวงจรนับคงที่ ทำให้วงจรนี้ใช้งานกับความถี่สูงได้ดี จึงเป็นที่นิยมมากกว่าวงจรนับแบบไม่เข้าจังหวะ แต่มีข้อเสียคือวงจรนับแบบเข้าจังหวะจะใช้อุปกรณ์เกตมากขึ้น

เงื่อนไขการเปลี่ยนสถานะของฟลิปฟลอป คือ JK มีค่าลอจิกเป็น 1 (Toggle state) และ Clk มีขอบขาลง ถ้ายังไม่มี Clk ขอบขาลง สถานะของ FF นั้นยังคงเดิม

* FF-Q0 มีค่าลอจิกเป็น 1 (Toggle state) จะเปลี่ยนสถานะทุกครั้งที่ Clk มีขาลง
* FF-Q1 มีค่าลอจิกเป็น 1 เมื่อ Q0 เป็น 1 และมี Clk ขอบขาลงเกิดขึ้น Q1 จะเปลี่ยนสถานะทันที
* FF-Q2 มีค่าลอจิกเป็น 1 เมื่อ Q0 และ Q1 เป็น 1 และมี Clk ขอบขาลงเกิดขึ้น Q2 จะเปลี่ยนสถานะทันที
* FF-Q3 มีค่าลอจิกเป็น 1 เมื่อ Q0, Q1และ Q2 เป็น 1 และมี Clk ขอบขาลงเกิดขึ้น Q3 จะเปลี่ยนสถานะทันที

หมวดหมู่:วงจรดิจิทัล
การจับปลา

thumb
**การตกปลา** เป็นการจับปลาและเป็นกีฬาที่เป็นที่นิยมชนิดหนึ่ง กระทำโดยการใช้เหยื่อล่อ โดยใช้ได้ทั้งที่เป็นเหยื่อสด  เหยื่อหมัก และเหยื่อปลอม

หมวดหมู่:การประมง
หมวดหมู่:การตกปลา
ฮกไกโด (แก้ความกำกวม)

**ฮกไกโด** หรือ **ฮอกไกโด** () อาจหมายถึง
* ฮกไกโด จังหวัดในประเทศญี่ปุ่น
* ภูมิภาคฮกไกโด ภูมิภาคหนึ่งในประเทศญี่ปุ่น ที่ตั้งของจังหวัดฮกไกโด
* มหาวิทยาลัยฮกไกโด
* ฮกไกโด (พันธุ์สุนัข)
อุทยานแห่งชาติอูเรเวรา

**อุทยานแห่งชาติอูเรเวรา** (Urewera National Park)  อุทยานแห่งชาติตั้งขึ้นในปี ค.ศ.1954 เป็นพื้นที่ป่าที่ใหญ่ที่สุดในเกาะเหนือของนิวซีแลนด์ มีเนื้อที่ประมาณ 1,995 ตารางกิโลเมตร หรือ 1,246,875 ไร่ ในป่ามีไม้เนื้อแข็ง และมีทะเลสาบไวกาเรโมอานา เป็นที่อยู่ของเป็ดและนกต่างๆ ภายในอุทยานมีสัตว์ต่างๆอีกมากมาย เช่น แมว แพะ แกะ กวาง และ หมู

หมวดหมู่:อุทยานแห่งชาติในประเทศนิวซีแลนด์
อุทยานแห่งชาติซามาเรียกอร์จ

ภายในอุทยานแห่งชาติซามาเรียกอร์จ|thumb|250px|right
**อุทยานแห่งชาติซามาเรียกอร์จ**  () ตั้งอยู่ทางตะวันตกเฉียงใต้ของเกาะครีต ประเทศกรีซ ตั้งขึ้นเมื่อปี ค.ศ. 1953 มีเนื้อที่ 8 ตารางกิโลเมตร หรือ 5,000ไร่
ภายในอุทยานแห่งชาติมีโกรกธารขนาดใหญ่ กว้าง 3.5 เมตร ลึกกว่า 600 เมตร มีพรรณพืชท้องถิ่นกว่า 14 ชนิด และเป็นที่อยู่ของแพะป่าแห่งเกาะครีด

ซามาเรียกอร์จ
หมวดหมู่:สวนสาธารณะที่ก่อตั้งในปี พ.ศ. 2496
เครื่องสร้างหิมะ

thumb|เครื่องสร้างหิมะเทียม

**เครื่องสร้างหิมะเทียม** หิมะเทียมจะสร้างโดย การที่นำความเย็นของน้ำมารวมตัวกัน ซึ่งจะทำให้เกิดเป็นก้อนน้ำแข็ง คนส่วนใหญ่จะใช้ข้อนี้เป็นหลัก โดยการที่นำก้อนน้ำแข็ง มาทำเป็นหิมะ และแกะสลักเป็นรูปและลวดลายต่างๆ แล้วแต่แบบที่ตนเองชอบ เช่น ลายหกเหลี่ยม ลายดอกไม้ ฯลฯ

## อ้างอิง
* เครื่องสร้างหิมะ

หมวดหมู่:เทคโนโลยี
หมวดหมู่:หิมะ
อักษรอีลาไมต์

**อักษรอีลาไมต์** (Elamite)เป็นอักษรที่ใช้โดยชาวอีลาไมต์ก่อนยุคจักรวรรดิเปอร์เซียเมื่อราว พ.ศ. 43 ชาวอีลาไมต์เป็นกลุ่มชนที่มีอิทธิพลครอบงำทางตะวันออกของเมโสโปเตเมีย ซึ่งเป็นภาคตะวันตกเฉียงใต้ของอิหร่าน การพัฒนาการเขียนของชาวอีลาไมต์เป็นคู่ขนานกับชาวสุเมเรีย คาดว่าเก่าสุดเมื่อราว 7, 457 ปีก่อนพุทธศักราช  
## ประเภทของอักษร
อักษรอีลาไมต์แบ่งเป็น 3 ระยะคือ 
### อักษรอีลาไมต์ระยะแรก (Proto-Elamite)
เป็นอักษรที่เก่าสุด ปรากฏครั้งแรกเมื่อ 2,357 ปีก่อนพุทธศักราช ในซูซา เมืองหลวงของอีแลม มีสัญลักษณ์ราว 1,000 ตัว บางส่วนใช้แทนคำ เป็นอักษรชนิดแรกที่พบในอีแลม แตกต่างจากอักษรรูปลิ่มที่ปรากฏในส่วนอื่นของเมโสโปเตเมีย มักประกอบด้วยเส้นตรงและวงกลม ข้อความที่เขียนขึ้นทั้งหมดมักเกี่ยวกับบัญชีและตัวเลข อักษรนี้ส่วนใหญ่ยังถอดความไม่ได้และขาดแคลนข้อความขนาดยาวที่เป็นจารึก 2 ภาษา อ่านจากขวาไปซ้าย และลงข้างล่างเมื่อถึงจุดสิ้นสุดบรรทัด 
### อักษรอีลาไมต์โบราณ (Old Elamite)
เป็นอักษรที่มาจากอักษรอีลาไมต์ระยะแรก เมื่อราว 1,707 – 1,677 ปีก่อนพุทธศักราช ถอดความได้บางส่วน มีสัญลักษณ์ 80 ตัว เขียนในแนวตั้งจากบนลงล่าง และซ้ายไปขวา 

การค้นพบข้อความ 2 ภาษาซึ่งเป็นอักษรอีลาไมต์กับอักษรอัคคาเดียโบราณเมื่อ พ.ศ. 2448 ที่ซูซา ทำให้การถอดความง่ายขึ้น รูปแบบโดยทั่วไปเป็นอักษรพยางค์ โดยมีอักษรคำปนอยู่ด้วย รูปแบบอักษรพยางค์เหล่านี้ใกล้เคียงกับอักษรรูปลิ่มในสมัยเดียวกัน คือมีทั้งแบบใช้แทนพยางค์ พยัญชนะ-สระ และ สระ-พยัญชนะ การอ่านยังไม่แน่นอน สัญลักษณ์บางตัวใช้ลงท้ายพยางค์ พยัญชนะ-สระ-พยัญชนะ โดยมีเสียงสระต่างกัน ทำให้ยากต่อการออกเสียง ปัญหาหลักของการอ่านอักษรอีลาไมต์คือ ขาดข้อความขนาดยาว ความเข้าใจภาษาอีลาไมต์มีจำกัดเพราะไม่เกี่ยวข้องกับภาษาใดในปัจจุบัน และมีการศึกษาน้อยกว่าภาษาสุเมเรียและภาษาอัคคาเดีย  
### อักษรอีลาไมต์รูปลิ่ม (Elamite Cuneiform)
ใช้ในช่วง 757 ปีก่อนพุทธศักราชจนถึง พ.ศ. 874 พัฒนามาจากอักษรอัคคาเดีย มีสัญลักษณ์ 130 ตัว น้อยกว่าอักษรรูปลิ่มอื่นๆ 

อักษรอีลาไมต์ไม่พบว่ามีการใช้อีกในช่วง 1,657 ปีก่อนพุทธศักราช จารึกที่พบในอีแลมในช่วงดังกล่าวเป็นภาษาสุเมเรียหรือภาษาบาบิโลเนียซึ่งเป็นผลจากการขยายตัวของเมโสโปเตเมีย วรรณคดีอีลาไมต์เงียบหายไป 900 ปี มาปรากฏอีกครั้งในช่วง 757 ปีก่อนพุทธศักราช แต่เปลี่ยนรูปแบบมาเป็นอักษรรูปลิ่ม แต่มีจำนวนอักษรน้อยมากคือ พบราว 145 ตัว โดย 113 ตัวใช้แทนพยางค์ 25 ตัวใช้แทนคำ 7 ตัวเป็นศัพท์กำหนด ในขณะที่อักษรรูปลิ่มในเมโสโปเตเมียมีใช้กว่า 700 ตัว 

จารึกอักษรอีลาไมต์รูปลิ่มที่มีชื่อเสียงคือ จารึกที่หน้าผาเบอิสตุน ที่จารึกโดยคำสั่งของกษัตริย์ดาริอุสที่ 1 แห่งราชวงศ์อแคมีนิกของเปอร์เซีย เมื่อราว พ.ศ. 43 ในเวลานั้น ภาษาอีลาไมต์เป็นภาษาราชการควบคู่กับภาษาอราเมอิกและภาษาเปอร์เซียโบราณ  โดยภาษาเมโสโปเตเมียที่เก่ากว่าเช่น ภาษาสุเมเรีย ภาษาบาบิโลเนีย เป็นภาษาที่ใช้ในทางศาสนาและวิทยาศาสตร์ ภาษาอีลาไมต์มีความสำคัญมากในช่วงต้นของจักรวรรดิเปอร์เซีย แล้วค่อยๆลดความสำคัญลงหลังจาก พ.ศ. 43 โดยภาษาอราเมอิกเข้ามาเป็นภาษากลางแทน ทิ้งให้ภาษาอีลาไมต์กลายเป็นปริศนามาจนทุกวันนี้ 
## อ้างอิง
* อักษรอีลาไมต์-omniglot 
* อักษรอีลาไมต์-ancientscripts 

อีลาไมต์
อุทยานแห่งชาติวีรูงกา

**อุทยานแห่งชาติวีรูงกา** (; ) ตั้งอยู่ทางตะวันออกเฉียงเหนือของสาธารณรัฐประชาธิปไตยคองโก มีเนื้อที่กว่า 8,090 ตารางกิโลเมตร หรือ 5,056,250 ไร่
จัดตั้งขึ้นเป็นอุทยานแห่งชาติขึ้นเมื่อปี ค.ศ. 1925 ภายในอุทยานมีภูเขาไฟที่ดับแล้ว น้ำพุร้อนและธารน้ำแข็ง มีพืชพรรณต่าง ๆ ทุ่งหญ้าสะวันนาและป่าเขตร้อน เป็นที่อยู่ของลิงกอริลลา สุนัขป่า ลิงชิมแปนซี สิงโต ช้าง และสัตว์ต่าง ๆ อีกมากมาย

## แหล่งข้อมูลอื่น
* Virunga National Park by Unesco 

วีรูงกา
หมวดหมู่:สาธารณรัฐประชาธิปไตยคองโก
หมวดหมู่:แหล่งมรดกโลกในทวีปแอฟริกา
อุทยานแห่งชาติเมรู

**อุทยานแห่งชาติเมรู** ()  ตั้งอยู่ทางตะวันออกของประเทศเคนยา มีเนื้อที่ 880 ตารางกิโลเมตร หรือ 550,000 ไร่  จัดตั้งเป็นอุทยานแห่งชาติเมื่อปี ค.ศ. 1967 บริเวณอุทยานแห่งชาติเป็นที่ลุ่มชื้นแฉะ มีป่าไม้ ต้นปาล์ม ทุ่งหญ้า และมีแม่น้ำหลายสายไหลผ่าน มีสัตว์ต่างๆ เช่น ช้าง ควาย ยีราฟ และ ม้าลาย

มเรู
อุทยานแห่งชาติมานาพูลส์

thumb|เกาะบนแม่น้ำซิมบับเว ที่อุทยานแห่งชาติมานาพูลส์
**อุทยานแห่งชาติมานาพูลส์**  (Mana Pools)   ตั้งอยู่ในประเทศซิมบับเว ครองคลุมพื้นที่ป่าตั้งฝั่งแม่น้ำซัมเบซี มีพื้นที่ 2,225 ตารางกิโลเมตร หรือ 1,390,625 ไร่
จัดตั้งขึ้นเมื่อปี ค.ศ. 1963 เป็นที่ชุ่มชื้นและที่อยู่ของสัตว์ที่สำคัญในภูมิภาคแอฟริกาใต้ สัตว์ที่อาศัยได้แก่ ช้าง สุนัขป่า เสือชีตาห์ และ แรดดำ ซึ่งเป็นสัตว์หายาก

มานาพูลส์
เอดจ์ (เครือข่ายไร้สาย)

**เอดจ์** () หรือ **อีจีพีอาร์เอส** () เป็นระบบอินเทอร์เน็ตไร้สาย 2.75G ในเครือข่ายโทรศัพท์มือถือ เป็นเทคโนโลยีตามมาตรฐานสากลที่กำหนดโดย ITU (International Telecommunications Union) คล้ายกับระบบจีพีอาร์เอส แต่มีความเร็วที่สูงกว่าคือที่ประมาณ 200-300 Kbps ซึ่งสูงกว่าจีพีอาร์เอสสี่เท่า แต่ในบางพื้นที่ถ้าหากใช้เอดจ์ไม่ได้ โทรศัพท์ก็จะเปลี่ยนไปใช้จีพีอาร์เอสเอง ช่วยให้การรับส่งข้อมูลบนโทรศัพท์มือถือได้มากกว่าและรวดเร็วกว่า ทั้งการเข้า WAP และ WEB รับส่ง MMS, Video/Audio Streaming และ Interactive Gaming และเป็นก้าวสำคัญเพื่อการก้าวเข้าสู่ยุค 3G

## อ้างอิง
* หนังสือพิมพ์กรุงเทพธุรกิจ ฉบับวันพฤหัสบดีที่ 30 สิงหาคม พ.ศ. 2550

หมวดหมู่:เทคโนโลยีอุปกรณ์เคลื่อนที่
หมวดหมู่:เครือข่ายไร้สาย
One-hot Finite State Machine

**One-hot Finite State Machine**

ถ้าสร้าง counter โดยออกแบบ flip-flop n ตัว state machine ที่ได้จะมี 2^n ตัว เช่นใช้ flip-flop 3 ตัว bก็แสดงว่ามี 3 บิต
 001
 001
 010
 011
 100
 101
 110
 111

เพราะฉะนั้นก็จะมี 2^3 = 8 state แต่ว่า one hot คือ แต่ละ state จะมี 1 แค่ตัวเดียว นอกนั้นเป็น 0 หมด อย่างในกรณีนี้ จะได้แค่
 001
 010
 100

ซึ่งได้แค่ 3 state จึงต้องเพิ่ม flip-flop เข้าไปอีกเพื่อที่จะให้ได้ 8 state ซึ่งดูเหมือนยุ่งยากแต่มีข้อดีคือ เราไม่ต้องแปลง output จากเดิม ถ้า output เป็น 101 เราต้องนำ output ไปใส่ decoder แปลงออกาอีกแต่ถ้าใช้แบบ one hot เราจะสามารถนำ output ออกมาใช้ได้เลย

## ดูเพิ่ม
* เครื่องสถานะจำกัด

หมวดหมู่:วงจรดิจิทัล
อุทยานแห่งชาติปือเนดา-ฌือเรช

**อุทยานแห่งชาติปือเนดา-ฌือเรช** () ตั้งอยู่บริเวณหุบเขาทางภาคเหนือของประเทศโปรตุเกส จัดตั้งขึ้นในปี ค.ศ. 1970 มีเนื้อที่ 500 ตารางกิโลเมตร หรือ 312,500 ไร่
มีพืชพรรณต่าง ๆ มากมาย และสัตว์ต่าง ๆ อาทิ กิ้งก่ามรกตไอบีเรีย (*Lacerta schreiberi*) ซึ่งเป็นสัตว์หายากอีกชนิดหนึ่งในอุทยานแห่งนี้

ปือเนดา-ฌือเรช
อุทยานแห่งชาติเยลโลว์สโตน

**อุทยานแห่งชาติเยลโลว์สโตน** () เป็นอุทยานแห่งแรกของโลกและของสหรัฐ ตั้งอยู่ในเขตติดต่อ 3 รัฐได้แก่ ไวโอมิง มอนแทนา และไอดาโฮ แต่พื้นที่ส่วนใหญ่อยู่ในรัฐไวโอมิง เป็นอุทยานแห่งชาติที่ใหญ่ที่สุดในสหรัฐ มีเนื้อที่มากกว่า 2 ล้านเอเคอร์ คือประมาณ 43,750 ตารางไมล์ หรือ 8,992 ตารางกิโลเมตร หรือ 5,620,000 ไร่ เป็นสถานที่แห่งที่ 2 ในสหรัฐ และแห่งที่ 4 ในทวีปอเมริกาเหนือ ที่ได้รับการขึ้นทะเบียนเป็นแหล่งมรดกโลกใน ค.ศ. 1978

ภายในอุทยานประกอบไปด้วยที่ราบสูง ภูเขาสูงที่มีหน้าผาชัน และทะเลสาบ เยลโลว์สโตนเป็นอุทยานแห่งชาติที่มีบ่อน้ำร้อนและน้ำพุร้อนมากกว่า 10,000 แห่ง และ 250 แห่งเป็นบ่อน้ำพุร้อน (เป็นหินหนืดที่พุ่งออกมาจากใต้ดิน) และน้ำพุร้อนที่สำคัญคือน้ำพุร้อนโอลด์เฟทฟุล ซึ่งมีน้ำพุร้อนพุ่งออกมาทุก 33 และ 93 นาทีโดยไม่เปลี่ยนแปลงเลยตลอดระยะเวลา 100 ปีที่ผ่านมา ยังมีน้ำตกอีกกว่า 300 แห่ง ที่สามารถค้นพบและท่องเที่ยวได้อีกมากมาย

สัตว์ป่าที่น่าสนใจในอุทยานแห่งชาติเยลโลว์สโตน ได้แก่ หมีกริซลี หมีดำ ควายป่าไบซัน กวางมูส  กวางเอลก์ แพะภูเขาบิกฮอร์น แมวป่า และหมาป่าเป็นต้น

## อ้างอิง

## แหล่งข้อมูลอื่น

* เว็บไซต์ทางการของอุทยานแห่งชาติเยลโลว์สโตน
* Greater Yellowstone Resource Guide 
* 

เยลโลว์สโตน
หมวดหมู่:แหล่งมรดกโลกในสหรัฐ
หมวดหมู่:แหล่งมรดกโลกทางธรรมชาติ
รายชื่อห้างสรรพสินค้าในประเทศไทย

**รายชื่อห้างสรรพสินค้าในประเทศไทย** หน้านี้เป็นบทความที่รวบรวมรายชื่อห้างสรรพสินค้า (department store) ที่มีขนาดพื้นที่ใช้สอยตั้งแต่ 8,000 ตารางเมตรขึ้นไปในประเทศไทย 

ห้างสรรพสินค้าในประเทศไทยเรียงตามจังหวัดดังนี้ :

|}
อุทยานแห่งชาติเซเรนเกตี

**อุทยานแห่งชาติเซเรนเกตี** (, ) ตั้งอยู่ทางตอนเหนือของประเทศแทนซาเนีย มีเนื้อที่ประมาณ 14,750 ตารางกิโลเมตร หรือ 9,218,750 ไร่ ภายในอุทยานแห่งชาติมีทุ่งหญ้าสะวันนากว้างใหญ่ และเป็นที่พักพิงของแรดดำ และสัตว์กินพืชอีกหลากหลายชนิดกว่าล้านตัวเช่น ม้าลาย ควาย ยีราฟ และช้างแอฟริกา และสัตว์กินเนื้อเช่น เสือดาว สิงโต และเสือชีตาห์

หมวดหมู่:อุทยานแห่งชาติในประเทศแทนซาเนีย
หมวดหมู่:แหล่งมรดกโลกในประเทศแทนซาเนีย
อุทยานแห่งชาติรอนดาเนอ

อุทยานแห่งชาติรอนดาเนอ|250px|thumb|right
**อุทยานแห่งชาติรอนดาเนอ** () เป็นอุทยานแห่งชาติแห่งแรกของประเทศนอร์เวย์ ตั้งขึ้นเมื่อปี ค.ศ. 1970 มีเนื้อที่ 572 ตารางกิโลเมตร หรือ 357,500 ไร่ ภายในอุทยานแห่งชาติมีภูเขาสูงและหน้าผาชัน มีธารน้ำแข็ง และยอดเขาสูงอีกหลายลูก พืชในอุทยานเป็นแบบแอลไพน์ มีไม้แคระ มอสส์ และไลเคน สัตว์ที่อาศัยได้แก่ กวางเรนเดียร์ กระต่ายป่า สุนัขจิ้งจอก

รอนดาเนอ
อุทยานแห่งชาติแบมฟ์

ทะเลสาบภายในอุทยานแห่งชาติแบมฟ์|250px|thumb|right
**อุทยานแห่งชาติแบมฟ์**   (Banff National Park)   ตั้งอยู่ในเทือกเขาร็อกกี้ในตอนใต้ของรัฐอัลเบอร์ตา ประเทศแคนาดา มีเนื้อที่ประมาณ 6,641 ตารางกิโลเมตร หรือ 4,150,625 ไร่ ภายในอุทยานแห่งชาติมีทุ่งน้ำแข็ง ซึ่งเป็นธารน้ำแข็งที่ใหญ่ที่สุดในทวีปอเมริกาเหนือ อุทยานมีทิวทัศน์ที่สวยงาม โดยเฉพาะทะเลสาบ ธารน้ำแข็ง และน้ำพุร้อน มีป่าไม้ที่อุดมสมบูรณ์ และสัตว์ต่างๆ เช่น อินทรีย์สีทอง หมีกริซลี  หมีดำ กวางมูส กวางมูล กวางหางขาว แกะเขาใหญ่ คาริบู หมาป่า แพะภูเขา เป็นต้น

หมวดหมู่:รัฐอัลเบอร์ตา
บมฟ์
อุทยานแห่งชาติเบรคอนบีคอนส์

**อุทยานแห่งชาติเบรกอนบีคอนส์** () ตั้งอยู่ในเวลส์ จัดตั้งขึ้นในปี ค.ศ. 1957 ทางตอนใต้ของเวลส์ มีภูเขาเพ็นนะแวนเป็นภูเขาที่สูงที่สุดในอุทยาน สูง 886 เมตร ภายในอุทยานมีพืชและสัตว์ต่าง ๆ มากมาย 

บรคอนบีคอนส์
บรคอนบีคอนส์
อุทยานแห่งชาติแคนยอนแลนด์

250px|thumb|หุบเขาภายในอุทยาน

**อุทยานแห่งชาติแคนยอนแลนด์** (Canyonlands National Park) ตั้งอยู่ในรัฐยูทาห์ จัดตั้งขึ้นในปี ค.ศ. 1964 มีเนื้อที่ 1,365 ตารางกิโลเมตร หรือ 853,125 ไร่ ภายในอุทยานมีเนินเขามากมาย มาโกรกธารแม่น้ำโคโลราโดขนาดใหญ่ มีสัตว์และนกนานาชนิด และมีภาพเขียนอินเดียนแดงโบราณประดับอยู่ในอุทยาน

คยอนแลนด์
อุทยานไดโนเสาร์แห่งรัฐ

**อุทยานไดโนเสาร์แห่งรัฐ** () ตั้งอยู่ทางใต้ของรัฐแอลเบอร์ตา ประเทศแคนาดา มีพื้นที่ 73 ตารางกิโลเมตร หรือ 45,625 ไร่ มีการค้นพบซากโครงกระดูกไดโนเสาร์และซากดึกดำบรรพ์ของสัตว์ที่มีกระดูกสันหลังต่าง ๆ มากมาย และเป็นแหล่งซากดึกดำบรรพ์ที่สำคัญแห่งหนึ่งของโลก สภาพทั่วไปเหมือนที่ทุรกันดาร แต่เป็นเขตอนุรักษ์ธรรมชาติที่สำคัญแห่งหนึ่ง

หมวดหมู่:แหล่งมรดกโลกในประเทศแคนาดา
หมวดหมู่:แหล่งมรดกโลกทางธรรมชาติ
หมวดหมู่:พิพิธภัณฑ์ไดโนเสาร์ในประเทศแคนาดา
อุทยานแห่งชาตินาแฮนนี

**อุทยานแห่งชาตินาแฮนนี** () ตั้งอยู่ทางตะวันออกของเทือกเขาแมกเคนซี อยู่ในดินแดนนอร์ทเวสต์เทร์ริทอรีส์ ประเทศแคนาดา มีเนื้อที่ 4,765 ตารางกิโลเมตร หรือ 2,978,125 ไร่ พื้นที่ส่วนใหญ่เป็นหินปูนเป็นเนินสูงต่ำ มีถ้ำและน้ำพุร้อน อุทยานแห่งนี้ได้รับการขึ้นทะเบียนเป็นแหล่งมรดกโลกเมื่อ ค.ศ. 1976

นาแฮนนี
นาแฮนนี
หมวดหมู่:แหล่งมรดกโลกในประเทศแคนาดา
หมวดหมู่:แหล่งมรดกโลกทางธรรมชาติ
อุทยานแห่งชาติซาเรค

**อุทยานแห่งชาติซาเรค**   (Sarek National Park)     เป็นส่วนหนึ่งของแลปแลนด์ ในประเทศสวีเดนทางตอนเหนือ มีเนื้อที่ 1,940 ตารางกิโลเมตร หรือ 1,212,500 ไร่
ภายในอุทยานมีภูเขามากกว่า 90 ลูก ส่วนใหญ่สูงเกิน 1,800 เมตร มีธารน้ำแข็งกว่า 100 แห่ง เป็นที่อยู่อาศัยของสัตว์ต่างๆ เช่น นกอินทรีทอง หมาจิ้งจอกอาร์กติก หมี หมาป่า

**Sarek National Park** ตั้งอยู่บริเวณทางเหนือของประเทศสวีเดนเป็นหนึ่งในอุทยานแห่งชาติที่มีอายุเก่าแก่ที่สุด ที่นี่เป็นแหล่งดึงดูดนักผจญภัยเป็นอย่างเนื่องจากเส้นทางการเดินทางที่ยากลำบากเหมาะสำหรับนักเดินเขาที่มีประสบการณ์เท่านั้น แต่รางวัลที่จะได้รับในการผจญภัยครั้งนี้คือ ได้รับชมทัศนียภาพของยอดเขาที่มีความสูงกว่า 2,000 เมตรและธารน้ำแข็งกว่า 100 แห่งที่ยังคงความอุดมสมบูรณ์ในเทือกเขาแห่งนี้ 

สิ่งที่น่าสนใจอีกแห่งของ**อุทยานแห่งชาติซาเรค**คือ การชมยอดเขา Skierfe และชมน้ำใสของแม่น้ำ Rapa ที่ยังความบริสุทธิ์ไหลคดเคี้ยวไปตามแนวเทือกเขา และที่นี่ก็เป็นอีกจุดหนึ่งที่คุณจะได้ชมปรากฏการณ์แสงเหนือได้อีกที่ค่ะ

แต่ขอเตือนก่อนว่า ที่นี่ไม่เหมาะสำหรับนักผจญภัยหน้าใหม่หรือไม่มีประสบการณ์เพราะว่าการเดินทางค่อนข้างลำบากและไม่มีสิ่งอำนวยความสะดวกเลย


ซาเรค
เจ้าจอมมารดาชุ่ม (แก้ความกำกวม)

**เจ้าจอมมารดาชุ่ม** สามารถหมายถึง
* เจ้าจอมมารดาชุ่ม ในรัชกาลที่ 4 ธิดาของ พระยาอัพภันตริกามาตย์ (ดิศ โรจนดิศ) เป็นเจ้าจอมมารดาของสมเด็จฯ กรมพระยาดำรงราชานุภาพ
* เจ้าจอมมารดาชุ่ม ในรัชกาลที่ 5 ธิดาของ พระมงคลรัตน์ (ช่วง ไกรฤกษ์) เป็นเจ้าจอมมารดาของ พระองค์เจ้าหญิงอาทรทิพยนิภา และพระองค์เจ้าหญิงสุจิตราภรณี
ยอดเขานันทาเทวี

250px|thumb|นันทาเทวี

**ยอดเขานันทาเทวี** (Nanda Devi)     ตั้งอยู่ในรัฐอุตตราขัณฑ์ ใกล้กับพรมแดนระหว่างประเทศอินเดีย และประเทศเนปาล เป็นยอดเขาที่สูงเป็นอันดับสองของอินเดีย รองจากยอดเขากันเจนชุงคา มีความสูง 7,816 เมตร ตั้งอยู่บริเวณการ์วัล หิมาลัย เป็นส่วนหนึ่งของเทือกเขาหิมาลัย

## อ้างอิง

## แหล่งข้อมูลอื่น
* Nanda Devi National Park  

นันทาเทวี
หมวดหมู่:แหล่งมรดกโลกในประเทศอินเดีย
หมวดหมู่:เทือกเขาหิมาลัย
อุทยานแห่งชาติอารูชา

อุทยานแห่งชาติอารูชา|250px|thumb|right
**อุทยานแห่งชาติอารูชา** () ตั้งอยู่ในเขตประเทศแทนซาเนียใกล้พรมแดนประเทศเคนยา มีเนื้อที่ 137 ตารางกิโลเมตร หรือ 85,625 ไร่
พื้นที่อุทยานเป็นเขตป่าและไม้พุ่ม ใกล้กับยอดเขาเมรู ซึ่งเป็นภูเขาที่สูงเป็นอันดับสองของประเทศแทนซาเนีย และบริเวณอุทยานเป็นที่อยู่อาศัยของสัตว์ เช่น ควาย ช้าง ยีราฟ แรด เป็นต้น 
อารูชา
อุทยานสันติภาพระหว่างประเทศวอเตอร์ตัน-เกลเชอร์

**อุทยานสันติภาพระหว่างประเทศวอเตอร์ตัน-เกลเชอร์** () เป็นอุทยานที่รวมอุทยานสองแห่งรวมกัน คืออุทยานแห่งชาติวอเตอร์ตันเลกส์ในรัฐแอลเบอร์ตา ประเทศแคนาดา กับอุทยานแห่งชาติเกลเชอร์ในรัฐมอนแทนา สหรัฐ จัดตั้งขึ้นใน ค.ศ. 1932 ภูมิประเทศเป็นภูเขาและธารน้ำแข็งกว่า 40 แห่ง รวมทั้งป่าสน

## อ้างอิง

วอเตอร์ตัน-เกลเชอร์
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศแคนาดา
หมวดหมู่:แหล่งมรดกโลกในสหรัฐ